钦定古今图书集成/明伦汇编/闺媛典/第320卷 > 皇清五十三 > 李晋妻周氏
## 钦定古今图书集成/明伦汇编/闺媛典/第320卷 > 皇清五十三 > 李晋妻周氏

按《海宁县志》：“周氏，儒生李晋妻。归四载，晋丁父丧，过毁而殒。氏年二十四，子斌甫三岁病，姑何氏在床。时值兵荒，资生无计，氏力勤操作，亲尝汤药，鞠养孤儿，历三十年。姑既亡，负土营葬，斌复染疾几废。聘张氏女，未婚，氏虞误张女，令别嫁，女亦誓死无他志。无何病少间，亲迎如礼，甫抱孙而斌病死。氏年六十旌表。”